Translate the text from Welsh to English.



 
Mae’r capasiti gofal critigol wedi mwy na dyblu ledled Cymru ac mae 1,000 o beiriannau anadlu newydd wedi cael eu harchebu. 


Mae’r cynlluniau wedi cael eu cefnogi gan ymateb enfawr gan staff y GIG sydd wedi ymddeol yn ddiweddar ac sy’n barod i ddychwelyd i’r gwaith – mae 1,300 o weithwyr gofal iechyd proffesiynol wedi ymateb eisoes ac mae 1,200 o feddygon teulu locwm cofrestredig yn paratoi i ddod yn rhan o weithlu GIG Cymru. Byddant yn cael eu cefnogi gan filoedd o hyfforddeion.


Dywedodd y Gweinidog Iechyd Vaughan Gething:



> Rydw i wedi synnu at ymateb y gweithwyr iechyd a gofal proffesiynol i’n ceisiadau am eu cefnogaeth. Mae hyn yn ein hatgoffa ni o ymrwymiad gwych ein staff iechyd a gofal.
> 
> 
> Yn ystod y dyddiau diwethaf rydyn ni wedi gweld cynnydd yng nghyflymder a brys yr ymateb ledled Cymru i baratoi gwasanaethau iechyd a gofal hanfodol i wynebu’r heriau sydd o’n blaen oherwydd coronafeirws.


Mae nifer y gwelyau gofal critigol a gyda pheiriannau anadlu mewnwthiol sydd ar gael yng Nghymru wedi mwy na dyblu – bellach mae mwy na 350 ac mae’r nifer yn parhau i gynyddu. Ar hyn o bryd, mae 48% o’r gwelyau hyn yn llawn ac mae ychydig dros hanner y rhain yn cael eu defnyddio i ofalu am bobl sydd â choronafeirws.


Mae gan ysbytai yng Nghymru 415 o beiriannau anadlu a 349 o beiriannau anaesthetig pellach gyda chapasiti peiriannau anadlu a 207 o beiriannau anadlu anfewnwthiol. Mae 1,035 o beiriannau anadlu pellach yn cael eu caffael gan Bartneriaeth Cydwasanaethau GIG Cymru a thrwy drefniadau’r DU.


Dywedodd Dr Andrew Goodall, prif weithredwr GIG Cymru:



> Ledled Cymru, mae hyfforddiant wedi cael ei ddarparu i wella sgiliau cannoedd o staff nad ydynt yn gweithio fel rheol mewn gofal critigol.
> 
> 
> Mae ardaloedd ychwanegol wedi’u neilltuo mewn ysbytai i ddarparu mwy o gymorth anadlu mewnwthiol i gleifion yn ychwanegol at y gofod sydd ar gael fel rheol mewn unedau gofal critigol. Mae hyn yn ychwanegol at yr ardaloedd hynny sydd wedi’u datgan fel rhai capasiti ymchwydd ar gyfer cleifion difrifol wael fel rhan o’r cynlluniau presennol i ddyblu capasiti pan fo angen.
> 
> 
> Mae byrddau iechyd yn gweithio i sicrhau bod pobl ddifrifol wael yn cael eu trin yn ein hysbytai ni gan ddefnyddio’r capasiti presennol ac ychwanegol.


Mae pob bwrdd iechyd yn cynyddu ei nifer o welyau ysbyty, gan gynnwys creu ysbytai maes a gweithio gyda’r sector annibynnol, fel a ganlyn:


* Ym Mwrdd Iechyd Prifysgol Caerdydd a’r Fro, bydd gan Stadiwm y Principality yng Nghaerdydd le ar gyfer 2,000 o welyau.
* Bydd Ysbyty’r Brifysgol Grange yn cael ei agor yn gynnar yn ardal BIP Aneurin Bevan gan ddarparu 350 o welyau ychwanegol. Bydd partneriaeth gydag Ysbyty Sant Joseph yng Nghasnewydd yn darparu 36 o welyau ychwanegol.
* Bydd BIP Betsi Cadwaladr yn creu 870 o welyau ychwanegol yn Venue Cymru yn Llandudno, Canolfan Hamdden Glannau Dyfrdwy a Phrifysgol Bangor.
* Bydd BIP Cwm Taf Morgannwg yn creu 900 o welyau ychwanegol yng nghanolfan URC yn y Fro ac yn defnyddio Ysbyty’r Fro yn Hensol, Tŷ Trevithick yn Abercynon a gwelyau cartrefi gofal a chymunedol.
* Mae gan BIP Hywel Dda gynlluniau ar gyfer 660 o welyau ychwanegol drwy ddefnyddio Parc y Scarlets a Bluestone yn Sir Benfro, Canolfan Selwyn Samuel yn Llanelli ac Ysbyty Werndale yng Nghaerfyrddin.
* Bydd BIP Bae Abertawe yn creu mwy na 1,400 o welyau yn Academi Chwaraeon Llandarsi, Stiwdios Bay yn Abertawe a hefyd bydd yn defnyddio Ysbyty Sancta Maria.
* Mae Bwrdd Iechyd Addysgu Powys yn bwrw ymlaen ag amrywiaeth o gyfleoedd er mwyn creu gwelyau ysbyty ychwanegol mewn cymunedau lleol.


Mae’r GIG yn gweithio gyda chynllunwyr milwrol i sicrhau bod y capasiti ychwanegol ar gael cyn gynted â phosib.


Ychwanegodd Mr Gething:



> Yn ystod y cyfnod tywyll yma, byddai’n hawdd anghofio beth sydd wedi cael ei gyflawni mewn dim ond ychydig o wythnosau, a’r cynnydd enfawr sydd wedi cael ei wneud yn paratoi gwasanaethau’r GIG a gofal cymdeithasol ar gyfer y coronafeirws.
> 
> 
> Byddwn yn ddiflino yn ein paratoadau ar gyfer y dyddiau a’r wythnosau sydd i ddod ond mae’n bwysig ein bod yn cydnabod beth sydd wedi’i wneud eisoes.
> 
> 
> Mae ein staff iechyd a gofal, gwirfoddolwyr a busnesau yng Nghymru, ac yn wir ledled y DU, yn dod at ei gilydd mewn ffyrdd eithriadol er mwyn wynebu’r argyfwng yma a gofalu am bobl, paratoi gwasanaethau a gwarchod cymunedau.
> 
> 
> Bydd pob cyfraniad unigol yn helpu i achub bywydau ac rydw i wir yn ddiolchgar i bawb cysylltiedig.







Translation:


 
Critical care capacity has more than doubled across Wales and 1,000 new ventilators are on order.


The plans have been bolstered by a massive response from recently retired NHS staff ready to return to work – 1,300 healthcare professionals have already responded and 1,200 registered GP locums are preparing to enter the NHS Wales workforce. They will be supported by thousands of trainees.


Health Minister Vaughan Gething said:



> I have been overwhelmed by the response of health and care professionals to the calls we have made for their support. This is a humbling reminder of the commitment of our health and care staff.
> 
> 
> Over the last few days we have seen an increase in the pace and urgency of the response across Wales to prepare vital health and care services to meet the imminent challenges posed by coronavirus.


The number of available critical care and invasively ventilated beds in Wales has more than doubled – there are now more than 350 and the number continues to increase. Currently 48% of these beds are occupied and just over half of these are being used to care for people coronavirus.


Hospitals in Wales have 415 ventilators and a further 349 anaesthetic machines with ventilator capacity and 207 non\-invasive ventilators. A further 1,035 ventilators are being procured by NHS Wales Shared Services Partnership and through UK arrangements.


Dr Andrew Goodall, chief executive of NHS Wales, said:



> Across Wales, training has been provided to upskill hundreds of staff who do not normally work in critical care.
> 
> 
> Extra areas have been identified in hospitals to provide more invasive ventilation to patients over and above the space normally available in critical care units. This is in addition to those areas identified as surge capacity for critically ill patients as part of existing plans to double capacity when needed.
> 
> 
> Health boards are working to ensure people who are critically ill are treated in our hospitals using existing and additional capacity.


Every health board is increasing its hospital bed numbers, including building field hospitals and working with the independent sector, including:


* In Cardiff and Vale University Health Board, the Principality Stadium in Cardiff will have space for 2,000 beds.
* The Grange University Hospital will be opened early in the Aneurin Bevan UHB area providing an extra 350 beds. A partnership with St Joseph’s Hospital in Newport will provide an extra 36 beds.
* Betsi Cadwaladr UHB will create an extra 870 beds at Venue Cymru, in Llandudno, Deeside Leisure Centre and Bangor University.
* Cwm Taf Morgannwg UHB will create 900 extra beds at the Vale WRU centre and use the Vale Hospital in Hensol, Ty Trevithick in Abercynon and care home and community beds.
* Hywel Dda UHB has plans for an additional 660 beds by using Parc y Scarlets and Bluestone in Pembrokeshire, the Selwyn Samuel Centre, in Llanelli and Werndale Hospital in Carmarthen.
* Swansea Bay UHB will create more than 1,400 beds at the Llandarcy Academy of Sport, Bay Studios in Swansea and it will also use Sancta Maria Hospital.
* Powys Teaching Health Board is taking forward a range of opportunities to create additional hospital beds in local communities.


The NHS is working with military planners to make the extra capacity available as quickly as possible.


Mr Gething added:



> In these most sombre of times it would be easy to forget what has been achieved within just a matter of weeks and the huge progress that has been made for preparing the NHS and social care services for coronavirus.
> 
> 
> We will be relentless in our preparations for the days and weeks ahead but it is important that we recognise what has already been done.
> 
> 
> Our health and care staff, volunteers and businesses in Wales, and indeed across the UK, are coming together in exceptional ways to meet this extraordinary crisis and care for people, prepare services, and to protect communities.
> 
> 
> Every single contribution will help save lives and I am truly thankful to everyone involved.